छत्तीसगढ़ राज्य के ही अन्य नगर निगमों की बात करें तो बिलासपुर ने न केवल अपने पिछले प्रदर्शन को बेहतर किया अपितु राजधानी रायपुर, भिलाई, दुर्ग, राजनांदगाँव, कोरबा, जगदलपुर, रायगढ़ आदि समस्त शहरों से बेहतर प्रदर्शन किया है। किए नए प्रयोग,एक साल के भीतर ही सुधारा प्रदर्शन यह शहर के लिए हर्ष का विषय है कि मात्र एक साल में बिलासपुर ने नगरवासियों के सहयोग से शहर में डोर टू डोर कचरा कलेक्शन का कार्य शुरू कर कचरे का वैज्ञानिक रीति से निपटान प्रारंभ किया गया। इस योजना के अंतर्गत बिलासपुर शहर से प्रतिदिन औसतन एक लाख अस्सी हज़ार किलो कचरा निगम द्वारा घर- घर से उठाया गया। इसके साथ ही ग्राम कछार में प्रदेश के पहले आर.डी.एफ एवं कॉम्पोस्ट प्लांट का निर्माण प्रारंभ किया गया. नगर निगम द्वारा प्रत्येक घर में नि:शुल्क दो-दो डस्टबिन प्रदान किए गए। स्वच्छता ऐप के माध्यम से सभी शिकायतों का समय पर निराकरण किया गया जिसमें बिलासपुर पूरे देश में प्रथम रहा था। इसके अतिरिक्त लोगों में जागरूकता लाने के लिए स्वच्छता नवरत्न, स्वच्छता सेल्फ़ी जैसे अभिनव प्रयोग करते हुए सोशल मीडिया में भी अभियान चलाया गया.जिसका नगरवासियों से अच्छा प्रतिसाद मिला। महापौर एवं आयुक्त ने दी बधाई महापौर श्री किशोर राय ने इस अवसर पर प्रधानमंत्री श्री नरेंद्र मोदी, मुख्यमंत्री डॉ रमन सिंह, नगरीय प्रशासन मंत्री श्री अमर अग्रवाल एवं शहर के सभी नागरिकों को धन्यवाद देते हुए भविष्य में भी इसी प्रकार के प्रदर्शन को दोहराने का संकल्प लिया। उन्होंने निगम आयुक्त एवं सभी निगम कर्मचारियों को प्रदर्शन हेतु बधाई देते हुए स्वच्छ सर्वेक्षण सेल को आगामी स्वतंत्रता दिवस में सम्मानित किए जाने की घोषणा भी की। इस उपलब्धि पर नगर निगम आयुक्त श्री सौमिल रंजन चौबे ने कहा कि स्वच्छ सर्वेक्षण 2018 की घोषणा होते ही नगर निगम की टीम ने इसे एक चुनौती की तरह लिया एवं इसके लिए हमारे सभी कर्मचारियों एवं अधिकारियों ने दिन रात अथक परिश्रम किया, साथ ही शहर की जनता पहले स्मार्ट सिटी, ओडीएफ और अब स्वच्छ सर्वेक्षण में निगम का पूरा सहयोग किया जिसके लिए वह जनता के हृदय से आभारी हैं। इस तरह से हुआ था सर्वेक्षण स्वच्छ सर्वेक्षण 2018 में भारत के सभी शहरों का विस्तृत निरीक्षण भारत सरकार द्वारा स्वतंत्र विशेषज्ञों से कराया गया जिसमें अधिकतम 4000 अंक निर्धारित किए गए। इन 4000 अंकों को भी तीन भागों में बाँटा गया जिसमें- सर्विस लेवल बेंचमार्क (1400 अंक) : शहर द्वारा संधारित दस्तावेज़ों, पिछले एक साल की सत्यापित लॉग बुक, देयक, डिज़ाइन, डीपीआर आदि हेतु निर्धारित किए गए। बिलासपुर नगर निगम द्वारा